open-index/open-wikipedia-markdown huggingface dataset:
RK-5 Rūta

**RK-5 „Rūta”** – keturvietis pramoginis lėktuvas, 1997 m. sukurtas Lietuvos aviakonstruktoriaus Rolando Kalinausko.

Konstrukciškai RK-5 – metalinės konstrukcijos su mediniais sparnais aukštasparnis monoplanas. Fiuzeliažas dengtas dalinai aliuminio skarda ir sintetiniu audiniui, sparnai – dengti klijuote.

Konstruktoriaus teigimu, lėktuvas pasižymi labai geromis greičių charakteristikomis. Mažiausiais jo greitis siekia 60 km/val. kreiserinis – iki 200 km/val.

1997 m. pagamintas vienintelis egzempliorius, Lietuvos orlaivių registre užregistruotas numeriu LY-XAG. 2014 m. orlaivis buvo priskraidęs apie 1000 val. Skrydžiams tinkamos būklės lėktuvas 2021 m. buvo parduotas Lietuvos aviacijos muziejui. Įsigyti KR-5 muziejui padėjo Lietuvos kultūros taryba, kaina viešai neskelbiama.

## Techniniai duomenys

* **[[Sparno mojis]]:** 11 m (36 pėdos 1 colis)
* **Sparnų plotas:** 15,2 m² (164 kv. pėdų)
* **Tuščio svoris:** 450 kg (992 svarai)
* **Maksimalus kilimo svoris (MTOW):** 900 kg (1 984 svarai)
* **Kuro bakų talpa:** 130 litrų (29 imperiniai galonai; 34 JAV galonai)
* **[[Kuras]]**: benzinas A-92
* **Variklis:** 1 × 100 kW (140 AG) galios apverstas keturių cilindrų vienaielis vidaus degimo variklis Avia M 332 (Walter M332)
* **[[Propeleris]]:** dvimentis metalinis keičiamo žingsnio, 1,8 m skersmens

* **[[V greičiai|Greitis]]:**
** **maksimalus:** 230 km/h (143 mylios per valandą, 124 mazgai)
** **kreiserinis:** 195 km/h (121 mylia per valandą,105 mazgai)
** **mažiausias (smukos):** 62 km/h (39 mylios per val., 33 mazgai)
** **kilimo:** 4 m/s (790 pėdos/min.)

## Šaltiniai

* (LT) 1997: RK-5 „Rūta”, www.wings.lt, 2014 m. rugpjūčio 29 d.
* (LT) Lietuvos aviacijos muziejaus kolekcijas papildė sparnuotoji „Rūta“, diena.lt, 2021-10-03
* (LT) Lietuvos aviacijos muziejuje pasitinkamas naujas eksponatas, lėktuvas RK-5 „Rūta“, We love Lithuania, 2021-10-06

## Išnašos
Alhama CF

**Alhama Club de Fútbol**, dar vadinama **Alhama CF ElPozo** arba **Alhama ElPozo** dėl rėimo sutarčių, bei **Alhama Females** arba tiesiog **„Alhama“** – Ispanijos futbolo klubas iš Mursijos Alamos. Šis straipsnis apie moterų futbolo ekipą, rungtyniaujančią Liga F.

## Istorija
2004 m. suburta moterų ekipa. 2013–2014 m. sezone tapo regioninių pirmenybių nugalėtojomis. Nuo 2014–2015 m. sezono žaidė Antrame divizione. 2021–2022 m. sezone  rungtyniavo Antrame divizione ir tapo nugalėtojomis. Buvo perkelti į aukščiausiąją šalies lygą.

2022–2023 m. sezone rungtyniavo Liga F, tačiau tarp šešiolikos dalyvių užėmė penkioliktą vietą ir po sezono iškrito į žemesnį divizioną.

Nuo 2023–2024 m. sezono žaidė antroje pagal pajėgumą lygoje. 2023–2024 m. sezone liko penktoje vietoje, o 2024–2025 m. tapo Antrojo diviziono nugalėtojomis.

Nuo 2025–2026 m. sezono vėl rungtyniavo stipriausioje lygoje – Liga F.

## Pasiekimai
; Primera División (I)
* Antroji vieta: 20xx–20xx m.

## Sezonai

|}

## Apranga
; Sportinės aprangos pokyčiai.
* Namuose žaidžia mėlyna balta apranga.

## Sudėtis
:*Atnaujinta: [[2023 m.]] [[rugsėjo 2]] d.* 

## Išnašos

## Nuorodos
* **Oficiali klubo svetainė**
* facebook paskyra
* SOCCERWAY
* Globalsportsarchive
TGV POS

**TGV POS** – 2006 m. Prancūzijoje sukurtas elektrinis didelio greičio lokomotyvas. Naudojamas Prancūzijos geležinkelių sistemoje. 2007 m. lokomotyvu pasiektas pasaulio geležinkelio greičio rekordas.

## Istorija
2006 m. lokomotyvai pradėjo kursuoti Prancūzijos geležinkelių sistemoje. Naujieji lokomotyvai pritaikyti vežti SNCF TGV Réseau traukinių vagonus. Lokomotyvai naudojami tarptautinėms jungtims su Vokietija ir Šveicarija.

2007 m. balandžio 3 d. TGV POS traukinys 4402 (antrasis pagamintas vienetas) pasiekė naują pasaulio greičio rekordą. Lokomotyvas su vairuotoju pasiekė 574,8 km/h greitį.

## Techniniai duomenys
Bendroji elektros galia - 9,6 MW. Keleiviai vežami 320 km/h greičiu. TGV POS gali išvystyti 30 % aukštesni greitį 15 kV elektrifikuotuose Vokietijos ir Šveicarijos geležinkeliuose negu lygi tol gaminti Prancūzijos traukiniai.

TGV POS lokomotyvuose instaliuoti asinchroniniai indukciniai motorai, kurie užtikrina saugumą kelionių metu, nes sugedus vienam motorui sistema įjungtų kitą.

## Šaltiniai
Lockheed Martin F-35 Lightning II

**Lockheed Martin F-35 Lightning II** – penktos kartos JAV karinių oro pajėgų *[[stealth]]* technologija paremtas, universalus naikintuvas. Pagrindinė jo paskirtis  – oro erdvės užvaldymas ir šturmo palaikymas iš oro. Pagrindinis programos partneris yra „Lockheed Martin“, taip pat prisideda „Northrop Grumman“ ir „BAE Systems“ kompanijos. 2023 m. JAV naudojo tik du penktos kartos naikintuvus – F-35 ir F-22 Raptor.

F-35 Lightning II gaminamas trijų pagrindinių modifikacijų – įprasto tūpimo (F-35A), vertikalaus tūpimo bei kilimo (F-35B) ir pritaikyti kilti nuo lėktuvnešių (F-35C).

Naikintuvo programa kurti pradėta nuo Lockheed Martin X-35 prototipo. Programą didele dalimi finansuoja JAV pajėgos, tačiau prie jos prisideda ir pagrindiniai NATO partneriai, kaip JK, Australija, Kanada, Italija, Norvegija, Nyderlandai. Iš pradžių šie orlaiviai buvo pradėti ruošti ir Turkijai, tačiau šie planai buvo sustabdyti, kai Turkija iš Rusijos įsigijo zenitinių raketų sistemą S-400.

Pirmasis orlaivio skrydis įvyko 2006 m. gruodžio 15 d.

Pirmą kartą kovos veiksmuose šis naikintuvas buvo panaudotas Izraelio ginkluotųjų pajėgų 2018 m.

JAV planuoja iki 2044 m. įsigyti 2 456 tokius orlaivius ir jie sudarys didžiąją dalį oro pajėgų turimų naikintuvų. JAV ir NATO pajėgos tikisi šią programą naudoti iki 2070 m.

## Charakteristikos

## Galerija

Vaizdas:X-35B Edwards.jpg
Vaizdas:United States Air Force F-35A MOD 45166050.jpg
Image:33rd FTS, F-35 training 131212-F-TJ158-008.jpg


## Šaltiniai
Vladimiras Solovjovas (reikšmės)

**Vladimiras Solovjovas** () gali reikšti šiuos asmenis:
* Vladimiras Solovjovas (1853–1900) – Rusijos filosofas, poetas, mistikas;
* Vladimiras Solovjovas (1946–) – Rusijos kosmonautas;
* Vladimiras Solovjovas (1963–) – Rusijos laidų vedėjas.
Anaičių senosios kapinės

**Anaičių senosios kapinės** – kapinės Palangos mieste, buvusio Anaičių kaimo teritorijoje, Anaičių g. 3. 1993 m. liepos 8 d. įtrauktos į Kultūros vertybių registrą (unikalus objekto kodas ). Kapinės aptvertos metalinio tinklo tvora. Valstybės saugomo objekto statusas kapinėms suteiktas dėl jų vertingųjų dailės ir memorialinių savybių. Yra nemažai memorialinių mažosios kraštovaizdžio architektūros statinių ir vaizduojamojo meno formų, išskiriama 14 kalto metalo antkapinių kryžių.

Apibūdinamos kaip viena iš Klaipėdos krašto išskirtinių vietų, vienos tvarkingiausių etnografinių liuteronų kapinių. Liuteroniškoms kapinėms būdingi lieti ar kalti kryžiai, „tablyčios“, granitinės ir marmurinės lentelės šiose kapinėse išlikusios žymiai geriau nei Karklės kaimo I senosiose kapinėse.

## Nuorodos

* Atminimoknyga.lt
2023 m. Europos moterų krepšinio čempionatas

**2023 m. [[Europos moterų krepšinio čempionatas]]** – 39-tasis Europos moterų krepšinio čempionatas, kuris vyko 2023 m. birželio 15 - birželio 25 dienomis Slovėnijoje ir Izraelyje.

## Arenos

## Grupių varžybos
### A grupė

### B grupė

### C grupė

### D grupė

## Atkrentamosios

## Galutinė rikiuotė

## Šaltiniai

## Nuorodos
*Oficiali svetainė
Dianne Feinstein

**Diana Goldman Berman Fainstain** (;  – ) – amerikiečių politikė, nuo 1992 iki 2023 m. Kalifornijos valstijai atstovavusi JAV Senato narė. Demokratų partijos narė, 1978–1988 m. San Fransisko merė.

Fainstain gimė ir užaugo San Fransiske. 1955 m. baigė Stanfordo universitetą. 7-ajame dešimtmetyje dirbo San Fransisko miesto valdžioje. 1969 m. išrinkta į San Fransisko stebėtojų tarybą. 1978 m. tapo pirmąja moterimi išrinkta miesto stebėtojų tarybos pirmininke. Po mero Džordžo Maskonio ir stebėtojų tarybos nario Harvio Milko nužudymo tapo San Fransisko mere, pirmąja moterimi užėmusia šias pareigas. Eidama šias pareigas prisidėjo prie miesto tramvajų infrastruktūros atnaujinimo ir 1984 m. Demokratų partijos nacionalinio suvažiavimo organizavimo. Nepaisant 1983 m. bandymo atšaukti ją iš mero pareigų, Fainstain buvo populiari miesto vadovė, 1987 m. įvardinta kaip efektyviausia šalies merė.

1990 m. pralaimėjo rinkimus į Kalifornijos gubernatoriaus postą. 1992 m. iš posto atsistatydinus senatoriui Pytui Vilsonui, kuris ir nugalėjo Fainstain rinkimuose dėl gubernatoriaus posto, Fainstain dalyvavo specialiuose rinkimuose į JAV Senatą ir juos laimėjo. Fainstain tapo pirmąja Kalifornijos valstijai Senate atstovaujančia moterimi. Į tą patį postą buvo perrinkta penkis kartus.

Fainstain buvo viena iš 1994 m. federalinio kovinių ginklų draudimo įstatymo autorių. 2004 m. šis įstatymas nustojo galioti. 2013 m. Fainstain pristatė naują kovinių ginklų draudimo įstatymą, bet jo priimti nepavyko. Fainstain buvo pirmoji moteris Senato taisyklių komiteto ir Senato žvalgybos komiteto pirmininkė. 2017–2021 m. buvo Senato teisės komiteto narė.

## Šaltiniai
Poškai (Baltarusija)

**Poškai** arba ***Paškevičiai*** (, ) – kaimas Gudijoje, Gardino srityje, Varanavo rajone, Rodūnios apylinkėje. Įsikūręs 7 km į pietryčius nuo Rodūnios, netoli Ditvos upės, prie Rodūnios–Lydos kelio. Yra tvenkinys. Apylinkėse – XIII–XIV a. pilkapiai.

## Istorija
XIX a. pab. buvo šlėktų *[[okolica]]*, patekusi į Lydos apskrities Rodūnios valsčių, Mažeikių apylinkę.

1961–1978 m. – apylinkės centras.

## Gyventojai

## Šaltiniai
Pusiavarai

**Pusiavarai** (, ) – kaimas Gudijoje, Gardino srityje, Varanavo rajone, Rodūnios apylinkėje. Įsikūręs 6,5 km į šiaurę nuo Rodūnios, 1 km į rytus nuo Dočiškių, 2,5 km nuo sienos su Lietuva (5 km nuo Eišiškių). Praeina Vilniaus–Eišiškių–Gardino plentas. Netoli teka Ditva.

## Istorija
XIX a. pab. buvo kaimas, patekęs į Lydos apskrities Aleksandravo valsčių, Kazokiškių apylinkę. Kazokiškių Patackų dvaro valda.

## Gyventojai

## Šaltiniai
Stasys Jurevičius

**Stasys Jurevičius** (1936 m. liepos 7 d. Kaniūkuose, Alantos valsčiuje – 2023 m. birželio 12 d.) – lietuvių poetas.

## Biografija
Baigė Alantos vidurinę mokyklą. 1960 m. baigė lituanistiką Vilniaus pedagoginiame institute (dabar VDU Švietimo akademija). Dirbo Lietuvių kalbos ir literatūros institute, Lietuvos valstybiniame archyve, enciklopedijų redakcijoje, radijuje ir televizijoje, mokytojavo. Rašyti pradėjo mokykloje, priklausė Vilniaus jaunųjų rašytojų sekcijai, savo kūrybą spausdino „Jaunųjų“ almanache, „Jaunimo gretose“, „Literatūroje ir mene“, „Šiaurės Atėnuose“, „Poezijos pavasario“ almanache, Molėtų krašto poezijos antologijoje „Iš žemės žalumos“.

Nuo 2001 m. buvo Lietuvos rašytojų sąjungos narys.

## Bibliografija
* Viršum bežadžių šulinių: eilėraščiai. – Vilnius: Periodika, 1989.
* Kaniūkų kalneliai: eilėraščiai ir lyrinės miniatiūros. – Vilnius: Geležinkelininkų leidyklos centras, 2000.
* Juodasis namo sąsiuvinis: iš namo bendrijos nario užrašų. – Vilnius: Gelspa, 2005.
* Susiošę valandėlę: eilėraščiai. – Vilnius: Homo liber, 2008.
* Tik horizontais užsimojai: iš paskutiniųjų eilėraščių. – Vilnius : Naujosios Romuvos“ fondas, 2017.

## Šaltiniai
Sališkės

**Sališkės** (, ) – kaimas Gudijoje, Gardino srityje, Varanavo rajone, Rodūnios apylinkėje. Įsikūręs 9 km į šiaurės rytus nuo Rodūnios, 3 km į šiaurės rytus nuo Paaradnės, 3,5 km nuo sienos su Lietuva. Praeina Rodūnios–Bastūnų plentas. Netoli teka Ditva.

## Istorija
XIX a. pab. buvo kaimas, patekęs į Lydos apskrities Aleksandravo valsčių, Horodenkos apylinkę. Horodenkos Patackų dvaro valda.

## Gyventojai

## Šaltiniai
Sklodonys

**Sklodonys** (, ) – kaimas Gudijoje, Gardino srityje, Varanavo rajone, Rodūnios apylinkėje. Įsikūręs 7 km į rytus nuo Rodūnios, prie Ditvos upės. Keliai į Rodūnią, Adverninkus, Žirmūnus.

## Istorija
XIX a. pab. buvo kaimas, patekęs į Lydos apskrities Rodūnios valsčių, apylinkę ir dvaro valdą.

## Gyventojai

;Žymūs žmonės
* Alena Gaidulis (1943–2009), Baltarusijos aktorė.

## Šaltiniai
Talkūnai

**Talkūnai** (, ) – kaimas Gudijoje, Gardino srityje, Varanavo rajone, Rodūnios apylinkėje. Įsikūręs 9 km į pietryčius nuo Rodūnios, 2,5 km į rytus nuo Poškų, prie Ditvos upės.

## Istorija
XIX a. pab. buvo kaimas ir du palivarkai, patekę į Lydos apskrities Rodūnios valsčių, Mažeikių apylinkę. Vienas palivarkas priklausė Ochmatovičiui, kitas – Kijučiui.

## Gyventojai

## Šaltiniai
Jociūnai (Baltarusija)

**Jociūnai** arba ***Juciūnai*** (, ) – kaimas Gudijoje, Gardino srityje, Varanavo rajone, Rodūnios apylinkėje. Įsikūręs 4,5 km į rytus nuo Rodūnios. Aplink – melioruoti raistai.

## Istorija
XIX a. pab. buvo valstybinis kaimas, patekęs į Lydos apskrities Rodūnios valsčių.

## Gyventojai

## Šaltiniai
Jotautai (reikšmės)

**Jotautai** gali reikšti:
* Jotautai – kaimas Kauno rajone;
* Jotautai – kaimas Baltarusijoje, Varanavo rajone;
* Jotautai – kaimas Baltarusijoje, Berastavicos rajone.
Radzevičiai

**Radzevičiai** (, ) – viensėdis Gudijoje, Gardino srityje, Varanavo rajone, Rodūnios apylinkėje. Išsibarstęs už 2 km į pietvakarius nuo Rodūnios, prie kelio Gardinan.

## Gyventojai

## Šaltiniai
Senos Kazokiškės

**Senos Kazokiškės** (, ) – kaimas Gudijoje, Gardino srityje, Varanavo rajone, Rodūnios apylinkėje. Įsikūręs 5,5 km į šiaurės rytus nuo Rodūnios, prie Ditvos upės. Praeina kelias Adverninkai–Žirmūnai. Yra fermų kompleksas.

## Istorija
XIX a. pab. buvo dvaras ir palivarkas, patekęs į Lydos apskrities Aleksandravo valsčių.

1940–1961 m. – Kazokiškių apylinkės centras.

## Gyventojai

## Šaltiniai
Paaradnės apylinkė

**Paaradnės kaimiškoji apylinkė** () – apylinkė Gudijoje, Varanavo rajone, Lietuvos pasienyje. Centras – Paaradnė.

Sudaryta kaip Asavo apylinkė 1940 m. Baranovičių apskrityje, Rodūnios rajone. Nuo 1959 m. – Varanavo rajone. 2013 m. prijungta dalis buvusios Paleckiškių apylinkės kaimų.

2009 m. 86,8 % gyventojų buvo lenkai, 7,4 – % gudai, 1,5 % – rusai.

## Gyvenvietės
; Agromiesteliai:
* Paaradnė (*Пагародна*) · Paleckiškės (*Паляцкішкі*)

;Kaimai:
* Asava (*Асава*) · Vaidagai (*Вайдагі*) · Holmanciškės (*Гольманцішкі*) · Daugirdiškės (*Даўгердзішкі*) · Daugėliai (*Даўгялы*) · Drabišiūnai (*Драбішуны*) · Dutiškės (*Дуцішкі*) · Žusinai (*Жусіны*) · Nevaišiai (*Зарэчча*) · Kaniūkai (*Канюхі*) · Lapočiškės (*Лапацішкі*) · Muklėdiškės (*Мухлядзішкі*) · Padvariai (*Падваранцы*) · Puodžiai (*Подзі*) · Paditvys (*Подзітва*) · Paraistys (*Порайсць*) · Totorka (*Татарка*) · Tausginionys (*Таўзгіняны*) · Trumpiškės (*Трумпішкі*) · Jasionys (*Ясянцы*).

;Viensėdžiai:
* Abališkės (*Абалішкі*) ·Grubėnai (*Грубянцы*) · Ūta (*Гута*) · Joniai (*Ёні*) · Pavilionys (*Павіланцы*) · Praciškės (*Працішкі*) · Čėglikiai (*Чэглікі*) · Jundiliškės (*Юндзілішкі*).

## Šaltiniai
Mother Love

**Mother Love** (iš anglų k. „Motinos meilė“) – roko grupės „Queen“ daina, išleista 1995 m. su albumu „Made in Heaven“. Daina buvo įrašyta 1991 m., ją įdainavo Freddie Mercury ir Brian May. Tai paskutinė daina, kurią įdainavo Freddie Mercury. Dainos įrašai buvo atlikti 1991 m. gegužės 13–16 dienomis, pasibaigus „Innuendo“ albumo įrašymams. Tų metų lapkritį F. Merkuris mirė nuo AIDS, todėl jo draugas, grupės narys B. Mėjus paskutinį posmą 1993 m. įdainavo pats. Tai viena iš retų F. Merkurio dainų, kuriose yra užuominos į AIDS sergančio dainininko skausmus ir sielvartą. Tuo metu dainininkas jau sunkiai sirgo, todėl buvo įdainuojama tik po 3 kartus kiekvienai eilutei.

## Turinys

Daina yra lėta, rami, ją sudaro 3 posmai, kuriuos skiria instrumentiniai intarpai. Dainos pabaigoje yra nedidelė F. Merkurio vokalinė improvizacija, kurią jis buvo atlikęs 1986 m. liepos 12 d. koncerte „Wembley“ stadione „Queen“ magiškojo turo metu. Taip pat yra dainų „One Vision“ ir „Tie Your Mother Down“ intro epizodai. Po to skamba visų „Queen“ dainų gabalėliai, sujungti į labai pagreitintą įrašą. Galiausiai, nuskamba trumpa koverio „Goin' Back“ dalis, o dainai tylant pasigirsta kūdikio verksmas. Daina rodo aliuziją į gyvenimo ir mirties cikliškumą.

## Šaltiniai
Paulina Ramanauskaitė (1999)

**Paulina Ramanauskaitė** (g. 1999 m. rugpjūčio 7 d.) – Lietuvos šaulė iš lanko, nacionalinė rekordininkė.

## Biografija
Savo debiutiniame 2018 m. Europos čempionate Ramanauskaitė užėmė 57-ą vietą individualioje rungtyje, o kartu su Lietuvos moterų nacionaline rinktine pateko į atkrentamąsias varžybas, kuriose pralaimėjo Ukrainos komandai. 2019 m. pasaulio šaudymo iš lanko čempionate lietuvė užėmė 146-ą vietą individualiose varžybose, o moterų komandinėje įskaitoje kartu su nacionaline rinktine pasiekė naują Lietuvos rekordą.

2022 m. Europos šaudymo iš lanko čempionate užimta 57-oji vieta.

2023 m. pelnė pakvietimą dalyvauti 2023 m. Europos žaidynėse.

## Šaltiniai

## Nuorodos
* WA profilis
Paulina Ramanauskaitė

**Paulina Ramanauskaitė**:

* Paulina Ramanauskaitė (1999) – Lietuvos šaulė iš lanko, nacionalinė rekordininkė;
* Paulina Ramanauskaitė (2003) – Lietuvos čiuožėja ant ledo.
Hotel California

**„Hotel California“** – grupės „Eagles“ singlas, išleistas kartu su 1977 m. albumu tuo pačiu pavadinimu. Šią dainą parašė grupės nariai Don Felder, Don Henley ir Glenn Frey.

„Hotel California“ laikoma žinomiausia „Eagles“ daina, o jos gitaros partija 1998 m. buvo išrinkta geriausia žurnale „Guitarist“. 1978 m. ši daina tapo geriausio įrašo laimėtoja „Grammy apdovanojimuose“.

Pasak pačios grupės narių, ši daina yra apie gyvenimą Los Andžele.

Daina pasiekė aukščiausią vietą Kanados ir JAV Billboard Hot 100 topuose. Žurnalas „Rolling Stone“ šiai dainai skyrė 49 vietą geriausių 500 dainų sąraše. 1998 m., „Eagles“ grupės įtraukimo į rokenrolo šlovės galeriją ceremonijos metu, visi buvę ir esami nariai gyvai atliko „Hotel California“.

2015 m. žurnalas „Guitar World“ išrinko šią dainą geriausia 12 stygų gitarų kategorijoje.

„Eagles“ šią dainą gyvai atliko daugiau nei 1000 kartų ir ji pagal šį skaičių nusileidžia tik „Desperado“ ir „Take It Easy“ kūriniams.

## Atlikėjai
*Don Felder: 12 stygų akustinė gitara, 6 stygų elektrinė gitara, pagalbiniai vokalai
*Don Henley: pagrindinis vokalas, mušamieji, perkusija
*Glenn Frey: 12 stygų akustinė gitara, pagalbiniai vokalai
*Joe Walsh: elektrinė gitara, pagalbiniai vokalai
*Randy Meisner: bosinė gitara, pagalbiniai vokalai

## Šaltiniai
I Want to Break Free

**„I Want to Break Free“** – grupės „Queen“ poproko stiliaus daina iš 1984 m. albumo „The Works“. Šią dainą 1983 m. įrašė grupės gitaristas John Deacon.

„I Want to Break Free“ tapo žymi pasaulyje dėl savo vaizdo klipo, kuriame visi grupės nariai vaidina persirengę moterimis. JK vaizdo klipas sulaukė teigiamų reakcijų, o JAV iššaukė daug kontroversijų.

Po išleidimo 1984 m. daina sulaukė populiarumo Europoje ir Afrikoje bei tapo pasipriešinimo represijoms himnu.

Šis singlas pasiekė tik 45 vietą Billboard Hot 100 sąraše, tačiau tapo Nr. 3 Jungtinės Karalystės topuose. Iš viso singlas buvo parduotas 600 000 tiražu.

Singlas buvo įtrauktas ir į 1991 m. grupės albumą „Greatest Hits II“.
 
## Kūrybinė grupė
* Freddie Mercury: vedantysis vokalas
* Brian May: vedančioji elektrinė gitara
* John Deacon: bosinė gitara, elektrinė ir akustinės gitaros
* Roger Taylor: būgnai
*Fred Mandel: „Roland Jupiter-8“ sintezatorius

## Šaltiniai
CF Esperança d'Andorra

**„Esperança d'Andorra“** () – Andoros futbolo klubas iš Andoros. Namų rungtynes žaidžia *Estadi Comunal d'Andorra la Vella*.

## Istorija
Klubas įkurtas 2020 m. Debiutavo Segona Divisió (antra pakopa), 2022–2023 m. užėmė trečią vietą ir pateko į stipriausią šalies lygą.

Nuo 2023–2024 m. rungtyniavo Primera Divisió.

## Pasiekimai
; Segona Divisió
*  **Trečioji vieta (1):** 2022–2023 m.

## Sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia balta apranga. 

## Išnašos

## Nuorodos
* SOCCERWAY
* Globalsportsarchive
Roland Sallai

**Rolandas Šalajus** (; g. 1997 m. gegužės 22 d.) – vengrų futbolininkas, Vengrijos rinktinės saugas, vingeris.

## Karjera
Gimė Budapeštas, Vengrijoje. Futbolo paslapčių mokėsi Debreceni Olasz Focisuli, BFC Siófok, bei tuometinio Videoton FC jaunimo ekipose. Nuo 2014 m. atstovavo Puskás Akadémia FC. Nuo 2016 m. nuomos pagrindais rungtyniavp Palermo FC (Italija).

2017 m. persikėlė į APÓEL (Kipras). Nuo 2018 m. rungtyniavo SC Freiburg (Vokietija).

## Rinktinė
Nuo 2016 m. rungtyniavo Nacionalinėje komandoje. Debiutas įvyko 2016 m. gegužės 20 d. draugiškose rungtynėse prieš Dramblio Kaulo Krantą. Mačas baigėsi nulinėmis lygiosiomis (0:0).

Pasižymėjo įvarčiu 2023 m. birželio 20 d. rungtynėse prieš Lietuvą. 32 rungtynių minutę Barnabás Varga pelnė pirmąjį įvartį, o Roland Sallai 83 min. pelnė dar vieną įvartį ir vengrai nugalėjo rezultatu 2:0.

### Dalyvavimas čempionatuose

|}

## Šaltiniai

## Nuorodos
* SOCCERWAY
* Transfermarkt
Astrouna

**Astròuna**  (, ) – agromiestelis šiaurės rytų Baltarusijoje, 32 km į šiaurės rytus nuo Bešankovičų.

## Istorija

XVI a. pradžioje pastatyta Astrounos pilis, 1622 m. įkurtas domininkonų vienuolynas. XIX a. buvo miestelis, Siano apskrities Astrounos valsčiaus centras.

## Žymūs žmonės
* Miestelyje gimė žymus LDK valstybės veikėjas Leonas Sapiega (1557–1633).

## Šaltiniai
Vysoki Haradzecas

**Vysoki Haradzecas** (, ) – kaimas šiaurės rytų Baltarusijoje, 26 km į šiaurės vakarus nuo Talačyno.

## Istorija

XIX a. buvo kaimas, Siano apskrities Vysoki Haradzeco valsčiaus centras.

## Šaltiniai
Kakoučyna

**Kakoučyna** (, ) – agromiestelis šiaurės rytų Baltarusijoje, 56 km pietryčius nuo Siano. Apylinkės centras.

## Istorija

XIX a. buvo kaimas ir dvaras Siano apskrityje, Kakoučynos valsčiaus centras.

## Šaltiniai
Lisičyna

**Lisičyna** (, ) – kaimas šiaurės rytų Baltarusijoje, 11 km į šiaurės rytus nuo Chalopeničų.

## Istorija

XIX a. buvo kaimas ir dvaras Siano apskrityje, Lisičynos valsčiaus centras.

## Šaltiniai
Pustynkos (Siano)

**Pustynkos** (, ) – kaimas šiaurės rytų Baltarusijoje, 16 km į šiaurės rytus nuo Siano.

## Istorija

XIX a. buvo kaimas Siano apskrityje, Pustynkų valsčiaus centras.

## Šaltiniai
Radio Ga Ga

**„Radio Ga Ga“** – grupės „Queen“ poproko ir synthpop stiliaus daina iš 1984 m. albumo „The Works“. Šią dainą parašė grupės būgnininkas Rodžeris Teiloras. Šis singlas taip pat įtrauktas į grupės albumus „Classic Queen“ ir „Greatest Hits II“.

„Radio Ga Ga“ pelnė komercinę sėkmę visame pasaulyje bei pasiekė pirmąją topų vietą 19-oje šalių. JAV „Billboard Hot 100“ tope singlas užėmė 16 vietą bei tapo paskutiniu grupės kūriniu, jame pasiekusiu top 20 dar gyvam esant grupės lyderiui Fredžiui Merkuriui.

Šią dainą grupė atliko kiekviename gyvame koncerte nuo 1984 iki 1986 m., įskaitant ir 1985 m. pasirodymą „Live Aid“ koncerte.

Singlo vaizdo klipe grupė panaudojo 1927 m. filmo „Metropolis“ vaizdus. Vaizdo klipas buvo nominuotas 1984 m. MTV vaizdo klipų apdovanojimuose.

Amerikos pop atlikėja Lady Gaga savo sceninį vardą sukūrė, įkvėpta šios „Queen“ dainos.

## Kūrybinė grupė
* Freddie Mercury: vedantysis vokalas, sintezatorius, sempleris
* Brian May: elektrinė gitara, pagalbinis vokalas
* John Deacon: bosinė gitara, pagalbinis vokalas
* Roger Taylor: akustiniai ir elektriniai mušamieji, vokoderis, pagalbinis vokalas, sempleris, bosinė gitara, elektrinė ir akustinės gitaros sintezatorius

## Šaltiniai
Barnabás Varga

**Barnabašas Varga** (; g. 1994 m. spalio 25 d.) – vengrų futbolininkas, Vengrijos rinktinės puolėjas.

## Karjera
Gimė Sombathėjujuje, Vengrijoje. Futbolo paslapčių mokėsi Szombathelyi Haladás jaunimo ekipose.
### Austrijoje
Netrukus persikėlė į Austriją. Nuo 2010 m. atstovavo SV Eberau. 

Nuo 2016 m. rungtyniavo SV Mattersburg. Daugiau laiko žaidė jaunimo ekipoje, rečiau – SV Mattersburg pagrindinėje komandoje.

2019–2020 m. sezone atstovavo SV Lafnitz (Austrija). 

### Vengrijoje
Nuo 2020 m. priklausė Gyirmót (Vengrija). 2022 m. perėjo į Paksi FC. 

Nuo 2023 m. vasaros atstovavo Ferencvárosi TC. Vengrijos čempionai pateko į 2023–2024 m. Čempionų lygą, o iškritę pateko į 2023–2024 m. Europos lygą, o vėliau į 2023–2024 m. Konferencijų lygą. 2023 m. rugpjūčio 25 d. pasižymėjo pelnydamas įvartį nuo 11 metrų žymos į Žalgirio vartus. Ferencvárosi TC sutriuškino žalgiriečius LFF stadione Vilniuje rezultatu 4:0.

2023 m. rugpjūčio 31 d. atsakomosiose rungtynėse Vengrijoje „Fradi“ dar kartą sutriuškino Žalgirį. Barnabašas Varga 42 minutę pasižymėjo nuo 11 metrų žymos. Mačas baigėsi rezultatu 3-0, o bendras dviejų rungtynių rezultatas buvo 7-0 Vengrijos klubo naudai.

## Rinktinė
Nacionalinėje komandoje rungtyniavo nuo 2023 m. Buvo registruotas draugiškoms rungtynėms prieš Estiją, bet jose nepasirodė.

Debiutas įvyko 2023 m. kovo 27 d. rungtynėse prieš Bulgariją. Vengrai nugalėjo rezultatu 3:0.

Pasižymėjo įvarčiu 2023 m. birželio 20 d. rungtynėse prieš Lietuvą. 32 rungtynių minutę Barnabás Varga pelnė pirmąjį įvartį, o Roland Sallai 83 min. pelnė dar vieną įvartį ir vengrai nugalėjo rezultatu 2:0.

### Dalyvavimas čempionatuose

|}

## Šaltiniai

## Nuorodos
* SOCCERWAY
* Transfermarkt
* Globalsportsarchive
Abčuha

**Abčuha** (, ) – agromiestelis šiaurės rytų Baltarusijoje, 30 km į šiaurės rytus nuo Krupkų.

## Istorija

XIX a. buvo miestelis Siano apskrityje, Abčuhos valsčiaus centras.

## Šaltiniai
Uljanavičai

**Uljãnavičai**  (, ) – agromiestelis šiaurės rytų Baltarusijoje, 13 km į vakarus nuo Siano.

## Istorija

XIX a. buvo kaimas Siano apskrityje, Uljanavičų valsčiaus centras.

## Šaltiniai
Maškanai

**Maškanai** (, ) – agromiestelis šiaurės rytų Baltarusijoje, 39 km į šiaurės rytus nuo Siano. Apylinkės centras.

## Istorija

XIX a. buvo kaimas Siano apskrityje, Maškanų valsčiaus centras.

## Šaltiniai
Hey Jude

**„Hey Jude“** – daina, kurią sukūrė britų roko grupė „The Beatles“, išleista kaip atskiras singlas 1968 m. rugpjūtį. Ją parašė grupės narys Polas Makartnis, tačiau žymima kaip „Lenono-Makartnio“ bendras kūrinys. Singlas išleistas siekiant paminėti grupės įsteigtos leidybinės firmos „Apple Records“ pradžią.

Daugumoje šalių singlas tapo labiausiai parduodamu hitu, „Billboard Hot 100“ skelbiamais pardavimų statistikos duomenimis, JAV rinkoje ne vienerius metus išbuvo tarp labiausiai parduodamų singlų – iki šiol parduota daugiau kaip 8 mln. kopijų, o muzikos kritikų dažnai vertinama kaip viena geriausių visų laikų dainų muzikos istorijoje. Šiai dienai „RIAA“ (JAV) singlas pripažintas keturiskart platininiu.

## Istorija
Daina gimė sunkiausiu grupės gyvavimo laikotarpiu. Iš pradžių Makartnio vadinta „Hey Jules“, kurią parašė, siekdamas paguosti Dž. Lenono sūnų Džiulijaną (Julian), kai jo tėvas pradėjo draugauti su japonų kilmės menininke Joko Ono (Yoko Ono) ir šitaip iširo tėvų santuoka. Vėliau pavadinimas buvo pakeistas. Lenonas buvo įsitikinęs, kad daina skirta jam, tačiau Makartnis tai neigė ir tikino dainą parašęs apie save. Nepaisant pirminės kūrinio idėjos, jo posmuose atsispindi ir padrąsinamosios žinutės, nukreiptos į suaugusį žmogų, trokštantį užmegzti naujus santykius.

Dainos įrašymo sesijos vyko „Trident Studio“, esančioje Londone. Tuo metu vyko ir „The Beatles“ baltojo albumo kūrimas. Tai pirmoji grupės daina, atlikta pasitelkiant daugiatakio įrašymo įrangą. Dar prieš nufilmuojant dainai skirtą vaizdo įrašą, iš grupės veiklos trumpam pasitraukė Ringo Starr'as, tačiau neilgai trukus grįžo. Turint omeny tą įtemptą laikotarpį, daina „Hey Jude“, kaip ir gyvai filmuotas pasirodymas, trumpam suvienijo grupės narius ir tuo pačiu paskleidė optimizmą savo klausytojams. 

## Kūrybinė komanda

* Paul McCartney – vokalas, pianinas, bosinė gitara;
* John Lennon – pritariamasis vokalas, akustinė gitara;
* George Harrison – pritariamasis vokalas, elektrinė gitara;
* Ringo Starr – pritariamasis vokalas, būgnai, tamburinas.

## Šaltiniai
Bonnyrigg Rose FC

**„Bonnyrigg Rose“** – Škotijos futbolo klubas, įkurtas Bonirige. Namų rungtynes žaidžia „New Dundas Park“ stadione.

## Istorija
Klubo ištakos siekia 1881 m. Kitados vadinosi Bonnyrigg Rose Athletic Football Club.

Du kartus laimėjo Škotijos jaunimo taurę – 1966 ir 1978 m., ir keturis kartus tapo Rytų regiono Superlygos nugalėtojais.

2019 m. pateikė paraišką dėl narystės Škotijos futbolo asociacijoje. Jų paraiška buvo patenkinta.

2021–2022 m. sezone tapo Žemutinės Škotijos lygos nugalėtojais. Po sezono perkelti į aukštesnį divizioną.

Pirmą kartą pateko į Škotijos profesionalų lygą. Pakeitė pavadinimą iš **Bonnyrigg Rose Athletic** į supaprastintą **Bonnyrigg Rose**.

2022–2023 m. rungtyniavo Antroje lygoje ir užėmė aštuntą vietą.

## Sezonai

|}

## Spalvinė gama

## Apranga
;Sportinių aprangų gamos pokyčiai:
* Namuose žaidžia balta raudona apranga.

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Maščonai

**Maščonai** (, ) – kaimas šiaurės rytų Baltarusijoje, 13 km į šiaurę nuo Siano.

## Istorija

Minimi nuo XVI a. XIX a. buvo kaimas Siano apskrityje, Latyhavos valsčiuje, stačiatikių parapijos centras. Pietinė kaimo dalis vadinosi ***Kiškos*** (, ), kur buvo Latyhavos valsčiaus centras. 

## Šaltiniai
It's a Hard Life

**„It's a Hard Life“** – grupės „Queen“ sunkiojo roko ir glamroko stilių daina iš iš 1984 m. albumo „The Works“.  Šią dainą parašė grupės lyderis ir vokalistas Fredis Merkuris. UK Singles Chart tope singlas užėmė 6 vietą. Taip pat singlas užėmė 2 vietą Airijos tope ir 20 – Nyderlandų tope. 1991 metais singlas pateko į albumą „Greatest Hits II“.

## Kūrybinė grupė

* Freddie Mercury: vedantysis vokalas, klavišiniai instrumentai
* Brian May: vedančioji elektrinė gitara, pritariamasis vokalas
* John Deacon: bosinė gitara
* Roger Taylor: būgnai, pritariamasis vokalas

## Šaltiniai
Bonirigas

**Bonirigas** (, ) – miestas Škotijoje, Vidurinio Lodiano grafystėje, 13 kilometrų į pietryčius nuo Edinburgo miesto centro.

## Istorija
1750 m. žemėlapyje pažymėtas mažytis kaimas ir pavadintas Bonibrigu. 1865 m. buvo sujungti aplinkiniai kaimai ir suformuotas naujas darinys, pavadintas **Bonirigu**. Miesto plėtra susijusi su kasyba, kuri ten tęsėsi iki 1920 m. 1880-aisiais miestas buvo apibūdintas kaip švarus ir draugiškas, o Edinburgo šeimos čia praleisdavo vasaros atostogas.

Daugelis miesto centre pastatai statyti XIX a. 1994 m. buvo nugriauta buvusi kilimų gamykla.

## Gyventojai
1861–1881 metais miestas sparčiai plėtėsi. Gyventojų skaičius per šį laikotarpį išaugo nuo 898 iki 2060.

Tai tęsėsi ir XX amžiuje. Nuo 1961 m. gyventojų skaičius išaugo daugiau nei dvigubai (6333).

2011 m. buvo 15 667 gyventojai.

## Sportas
* Bonnyrigg Rose – futbolo klubas;
* New Dundas Park – futbolo stadionas, talpinantis 2 640 žiūrovų.
* Lasswade Rugby Football Club – regbio futbolo klubas.
* Broomieknowe Golf Club – golfo klubas.

## Išnašos

## Nuorodos
* canmore.org.uk
Zaborė (Čašnikai)

**Zaborė** (, ) – kaimas šiaurės rytų Baltarusijoje, 18 km į vakarus nuo Lukomlio.

## Istorija

XIX a. buvo kaimas, Siano apskrities Zaborės valsčiaus centras, vėliau priklausė Lukomlio valsčiui.

## Šaltiniai
Kasianičai

**Kasianičai** (, ) – kaimas šiaurės rytų Baltarusijoje, 50 km į šiaurės rytus nuo Krupkų.

## Istorija

XIX a. buvo kaimas, Siano apskrities Kasianičų valsčiaus centras, vėliau priklausė Vysoki Haradzeco valsčiui.

## Šaltiniai
Pačajevičai

**Pačajevičai** (, ) – agromiestelis šiaurės rytų Baltarusijoje, 7 km į pietus nuo Čašnikų.

## Istorija
Pačajevičių dvaras iš pradžių priklausė Lukamskių šeimai, o XVI a. jį įsigijo Ivanas Sapiega (Leono Sapiegos tėvas). Sapiegų šeima valdė dvarą iki 1655 m., kai Leono Sapiegos sūnus Kazimieras Leonas Sapiega padovanojo dvarą Vilniaus jėzuitų kolegijai (jos Teisės mokyklai, dabartiniam Vilniaus universiteto Teisės fakultetui, savo įsteigtai *Schola Sapiehana*).

1773 m. panaikinus Jėzuitų ordiną dvarą kartu su dalimi Hrytskavichi kaimo, pagal 1777 metų inventorių, įsigijo Chreptavičių šeima. 

XIX a. buvo kaimas ir dvaras, Siano apskrities Pačajevičų valsčiaus centras, vėliau priklausė Lukomlio valsčiui.

## Šaltiniai
Senoji Belica (Siano)

**Senoji Belica** (, ) – kaimas šiaurės rytų Baltarusijoje, 15 km į pietus nuo Siano.

## Istorija

XIX a. buvo kaimas ir palivarkas Siano apskrityje, Belicos valsčiaus centras, vėliau priklausė Uljanavičų valsčiui.

## Šaltiniai
Belicos valsčius

**Belicos valsčius** yra buvęs:

* Mogiliavo gubernijoje:
** Čerykavo apskrityje,
** Siano apskrityje;
* Vilniaus gubernijoje:
** Lydos apskrityje.
Padvoryca

**Padvoryca** (, ) – kaimas šiaurės rytų Baltarusijoje, 17 km į šiaurę nuo Siano.

## Istorija

XIX a. buvo kaimas Siano apskrityje, Padvorycos valsčiaus centras, vėliau priklausė Latyhavos valsčiui.

## Šaltiniai
Rašmoro kalnas

**Nacionalinis Rašmoro kalno memorialas** () – nacionalinis Jungtinių Amerikos Valstijų paminklas, esantis Pietų Dakotos pietvakarinėje dalyje, Juoduosiuose kalnuose. Tai milžiniška skulptūra, iškalta Rašmoro kalno granitinėje pusėje. Paminklas suprojektuotas skulptoriaus Gutzono Borglumo, kuris paminklą pavadino „Demokratijos šventove“ (angl. *„Shrine of Democracy*“).

Rašmoro kalne iškalti 18 metrų aukščio keturių JAV prezidentų (Džordžo Vašingtono, Tomo Džefersono, Teodoro Ruzvelto ir Abraomo Linkolno) veidai. Jie atitinkamai atspindi tautos gimimą, augimą, vystymąsi ir išsaugojimą. Rašmoro kalnas kasmet pritraukia daugiau nei du milijonus lankytojų. Memorialinis parkas apima 5,17 km2 plotą. Kalno altitudė – 1745 m virš jūros lygio.

## Istorija

Dvidešimto amžiaus trečiajame dešimtmetyje Pietų Dakota sulaukdavo daug lankytojų; Rašmoro kalno apylinkėse buvo du nacionaliniai parkai. 1923 m. Pietų Dakotos istorinės visuomenės sekretorius Doanas Robinsonas sužinojo apie projektą, skirtą Konfederacijos generolų atvaizdams iškalti Stouno kalne, Džordžijos valstijoje. Šis projektas, pavadintas „Šventovė Konfederacijai“ (angl. *Shrine to the Confederacy*), pradėtas 1915 m. Norėdamas paskatinti turizmą Pietų Dakotoje, Robinsonas siekė, kad panašus monumentas būtų sukurtas Juoduosiuose kalnuose.

1924 m. rugpjūtį Robinsonas susisiekė su Gutzonu Borglumu, „Šventovės Konfederacijai“ skulptoriumi, prašydamas jo atvažiuoti į Juodųjų kalnų apylinkes, kad nustatytų, ar Rašmoro kalno projektas galėtų būtį įgyvendintas. Tų metų rugsėjo mėnesį Borglumas atvyko į Pietų Dakotą.

1925 m. Borglumas dabartinę memorialo vietą parinko, nes ji atgręžta į pietryčius ir dėl to labiausiai apšviečiama saulės.

Borglumas nesutiko ant kalno pavaizduoti Laukinių Vakarų veikėjų, kaip planavo Robinsonas, ir vietoje to nusprendė pavaizduoti keturis JAV prezidentus: Džordžą Vašingtoną, Tomą Džefersoną, Teodorą Ruzveltą ir Abraomą Linkolną.

Pagal originalų Borglumo projektą, prezidentai turėjo būti pavaizduoti iki juosmens, tačiau laiko ir lėšų stoka lėmė, kad apsiribota tik jų galvų atvaizdais.

Projektas truko nuo 1927 m. iki 1941 m. Mirčių išvengta.

## Turizmas

Turizmas yra antra pagal dydį Pietų Dakotos pramonės šaka, o Rašmoro kalnas yra didžiausias valstijos turistų traukos objektas. 2020 m. Rašmoro kalno memorialinį parką aplankė 2 074 986 žmonės.

## Šaltiniai
Viacera

**Viacera** (, ) – kaimas šiaurės rytų Baltarusijoje, 30 km į pietryčius nuo Čašnikų.

## Istorija

XIX a. buvo kaimas Siano apskrities Viaceros valsčiuje, vėliau priklausė Zamačako valsčiui.

## Šaltiniai
Navasiolkai (Bahušeuskas)

**Navasiolkai** (, ) – kaimas šiaurės rytų Baltarusijoje, 8 km į šiaurės vakarus nuo Bahušeusko.

## Istorija

XIX a. buvo kaimas Siano apskrityje, Navasiolkų valsčiaus centras, vėliau priklausė Maškanų valsčiui.

## Šaltiniai
Mad World

**„Mad World“** ( arba ) – 1982 m. įrašyta britų grupės „Tears for Fears“ daina. Dainos autorius – Rolandas Orzabalas, atliko bosistas Kurtas Smitas. Tai buvo trečiasis grupės singlas ir pirmasis hitas, 1982 m. lapkritį pasiekęs trečią vietą JK singlų sąraše. „Mad World“ ir kitoje plokštelės pusėję įrašytas kūrinys „Ideas as Opiates“ pasirodė debiutiniame grupės albume „The Hurting“, išleistame 1983 m. Šis singlas taip pat buvo pirmasis grupės muzikinis kūrinys, išpopuliarėjęs tarptautiniu mastu – 1982–1983 m. laikotarpiu keliose šalyse pateko į geriausiųjų keturiasdešimtuką.

Nuo to laiko „Mad World“ buvo atliktas kelių muzikos atlikėjų. Labiau nei originalią versiją šią dainą išpopuliarino 2001 m. Maiklo Endriu su Gario Džiulso atlikta kūrinio versija, vėliau panaudota filmo „Donis Darko“ garso takeliui. 2003 m. singlas tris savaites iš eilės JK singlų sąraše užėmė pirmąją vietą ir pelnė dainos teksto autoriui Orzabalui antrąjį Ivor Novello apdovanojimą.

1982 m. dainai įrašytas ir vaizdo klipas, tapęs pirmuoju grupės muzikiniu klipu.

## Pozicijos

### Kassavaitiniai topai

### Metiniai topai

## Maiklo Endriu ir Gario Džiulso atlikta versija

Kūrinys sulaukė dar didesnio pasisekimo, kai praėjus 20 metų nuo jo išleidimo jis buvo atliktas Maiklo Endriu ir Gario Džiulso ir panaudotas amerikiečių kino juostoje „Donnie Darko“ (2001 m.) Originalioje „Tears for Fears“ versijoje buvo naudojami sintezatoriai ir mušamieji instrumentai, tuo tarpu Endriu/Džiulso versijoje šie instrumentai buvo pašalinti iš atlikimo. Vietoje to naudotas tik fortepijonas, violončelę imituojantis melotronas, itin lengvi elektrinio pianino prisilietimai ir nežymus vokoderio panaudojimas priedainyje.

Iš pradžių ši versija buvo išleista 1998 m. Gario Džiulso muzikiniame albume kompaktiniame diske „Greetings From The Side“ , 2002 m. – kaip garso takelis aukščiau paminėtam filmui. Nors pats filmas nesulaukė komercinės sėkmės, situacija iš esmės pasikeitė išleidus DVD kompaktinę plokštelę. Kūrinys taip išpopuliarėjo, kad Endriu ir Džiulsas nutarė išleisti šią dainą kaip atskirą singlą. Tą ir padarė 2003 m. gruodžio 15 d. Jau gruodžio 21 d. kūrinys netikėtai užėmė pirmąją vietą JK topuose ir ten išbuvo tris savaites.
### Muzikinis klipas
Muzikinį vaizdo klipą surežisavo Michel Gondry. Jis buvo nufilmuotas Hobokeno vidurinėje mokykloje Hobokeno mieste Naujajame Džersyje 2004 m.. Vaizdo klipas prasideda mokyklos kadru iš oro; suskamba skambutis ir vaikai išeina iš mokyklos pastato žaisti ant grindinio. Visoje likusioje klipo dalyje matyti, kaip vaikai žaisdami formuoja įvairias figūras, o Džiulsas stovi ant stogo ir stebi vaikus iš viršaus. Į vaikus stebintį Džiulsą kamera nukreipiama du kartus, o trečią kartą parodomas ir Džiulsas, ir toliau pianinu ant stogo grojantis Endriu. Nuo 2006 m. sausio 9 d., kai buvo įkeltas į „YouTube“ platformą, šis vaizdo klipas sulaukė 170 mln. peržiūrų.

## Kiti atlikimai
Kūrinį taip pat atliko grupė „Gregorian“.

## Šaltiniai

## Nuorodos
Socialiniai šokiai

**Socialiniai šokiai** – laisvalaikio šokių stilių kategorija, skirta ne pasirodymams ar varžyboms, o teigiamų emocijų apsikeitimui ir socializacijai.

Dauguma tokių šokių yra poriniai, dažnai praktikuojamas nuolatinis apsikeitimas partneriais. Dažniausi stiliai salsa, svingas, tango, gali būti ir lietuvių liaudies šokiai, pvz. polka.

Būna paprastų ir sudėtingų, dažniausiai improvizuojama. Tokių šokių esmė yra *vedimas ir sekimas*, t. y. poros neverbalinė komunikacija apie kryptį, momentą, stilių ir pan. Todėl vedimo technika, kurios galima įvairiai išmokti, gana svarbi. Tuo tarpu, dažn. pas partneres užduotis truputį kitokia – klausyti partnerio (*sekti*) ir gražiai atlikti savo judesius.

Tokio pobūdžio šokiai grįsti aktyviais žmonių kontaktais. Šokėjams toks laisvalaikis yra bendravimo forma. Daugumoje klubų ar studijų, praktikuojančių soc. šokių vakarėlius, organizuojami ir kiti bendruomeniniai renginiai, pvz. tarpusavio šventės ir gimtadieniai, bendros kelionės ir pan.

## Šaltiniai
Change (reikšmės)

***Change*** anglų kalba gali reikšti „pakeisti“ arba „pokytis“.

Taip yra pavadinta organizacijų, kūrinių ir muzikinių albumų, kurių sąrašas nurodomas žemiau:

## Organizacijos ir politika
* *[[Change We Need]]* - Barako Obamos šūkis per 2008 m. JAV prezidento rinkimus
* Change.org - peticijų tinklalapis, valdomas kompanijos *Change.org, Inc.*

## Menas

### Muzika
#### Muzikinės grupės
* Change (grupė) - italų-amerikiečių post-disko muzikos grupė
* The Change (grupė) - buvusi anglų muzikos grupė
* The Changes (grupė) - amerikiečių roko grupė

#### Albumai
*''Change'' (The Alarm albumas), 1989
* ''Change'' (Vanessa Amorosi albumas), 2002
* ''Change'' (Jason Chan albumas), 2008
* ''Change'' (Chick Corea albumas), 1999
* ''Change'' (The Dismemberment Plan albumas), 2001
* ''Change'' (Every Little Thing albumas), 2010
* ''Change'' (Andrew Hill albumas), 2007
* ''Change'' (Derrick Hoh albumas), 2010
* ''Change'' (Richie Kotzen albumas), 2003
* ''Change'' (Pink Cream 69 albumas), 1995
* ''Change'' (Sons of the Desert albumas), 2000
* ''Change'' (Sugababes albumas), 2007
* ''Change'' (Cindy Wilson albumas), 2017
* ''Change'' (Ray Wilson albumas), 2003
* ''The Change'' (albumas), Marie Fredriksson albumas

#### Dainos
* "Change" (Christina Aguilera daina)
* "Change" (Sugababes daina)
* "Change" (Taylor Swift daina)
* "Change" (Tears for Fears daina)

### Kitos reikšmės
* ''The Change'' (radijo laida), britų radijo programa
Eberau

**Eberau** () – miestas rytinėje Austrijos dalyje, netoli pasienio su Vengrija. Išlikusi viduramžių pilis, bažnyčia.

## Istorija
Romos imperijos laikais, ši vietovė buvo Panonijos provincijos dalis. Žlugus imperijai, dėl masinės migracijos ir karų, vyko eilė pokyčių, kol galiausiai apie 900 m. vietovė tapo Vengrijos dalimi. Tuomet vadinosi *Monyorókerék* ir pirmą kartą paminėta 1221 m., kuomet dovanojimo aktu karalius Andrius II patvirtino kai kurių kaimų globos teisių perleidimą vienuolynui.

1297 m. valdymo teisė buvo perduota Hėderių šeimai, o 1369 m. karaliaus Liudviko I patvirtinimu Elerbacheriams iš Švabijos. Jie pastatė dabartinę Eberau pilį apie 1400 m., o pirmieji savaitiniai turgūs vyko 1448 m. Vokiškas vietovardis *Eberau* pirmą kartą paminėtas dokumente 1465 m., kai Bertoldas II pasirašė dokumentą kaip „Eberau valdovas“. Du jo sūnūs Johanesas ir Steponas palikuonių neturėjo, o valda atiteko kardinolui arkivyskupui Tamašui Bakočui iš Erdeudo ir jo broliams, kurie nuo to laiko save vadino grafais *Erdődy de Monyorókerék es Monoszló*.

Kai 1557 m. vienas iš jų palikuonių Petras II tapo Kroatijos banu, Eberau atiteko grafui Nikolajui Zriniui.

1613 m. Zrinių šeima prarado valdžią, o netrukus Eberau vėl atiteko Erdėdžių giminei.

1615 m. Eberau suteiktos turgaus teisės. 1664 m. karo metu prieš Turkiją Eberau pilis atliko strategiškai svarbų vaidmenį (ypač, per Mogersdorfo mūšį).

Iki 1920–1921 metų Eberau, kaip ir visas Burgenlandas, priklausė Vengrijai. Po Pirmojo pasaulinio karo, 1919 m. Šv. Žermeno ir Trianono sutartimis, teritorija buvo perleista Austrijai. Nuo 1921 m. miestas priklausė tuomet naujai įkurtai Burgenlando federalinei žemei.

## Sportas
* SV Eberau – futbolo klubas;
* „Sportplatz Eberau“ – stadionas, klubo namų arena.

## Galerija

Monyorókerék légifotó0.jpg
Monyorókerék légifotó1.jpg
Monyorókerék légifotó2.jpg
Monyorókerék légifotó3.jpg


## Išnašos
Josh Giddey

**Džošua Džeimsas Gidis** (, g. 2002 m. spalio 10 d.) – Australijos krepšininkas, žaidžiantis NBA lygoje besivaržančioje Čikagos „Bulls“ komandoje.

## Karjera

### Adelaidės „36ers“ (2020–2021 m.)
2020 m. kovo 12 d. Dž. Gidis prisijungė prie Adelaidės „36ers“ komandos. Savo pirmajame sezone jis vidutiniškai atliko po 7,6 rezultatyvaus perdavimo – daugiausiai lygoje. Dž. Gidis tapo 2020–2021 m. NBL sezono metų naujokas.

### Oklahoma Sičio „Thunder“ (2021–2024 m.)
2021 m. NBA naujokų biržoje Oklahoma Sičio „Thunder“ pasirinko jį 6-uoju šaukimu. 2022 m. sausio 2 d. Dž. Gidis tapo jauniausias NBA žaidėjas, kuris surinko trigubą dublį.

### Čikagos „Bulls“ (2024–''dabar)''
2024 m. birželio 21 d. iškeistas į Čikagos „Bulls“ mainais į Aleksą Karuzą.

## Nacionalinė rinktinė
Dž. Gidis atstovavo Australijos krepšinio rinktinei 2019 m. jaunimo iki 17 metų Okeanijos krepšinio čempionate. Čempionate jis vidutiniškai pelnė 16,4 taškus per rungtynes ir iškovojo aukso medalį.

2020 m. vasario 23 d. debiutavo Australijos vyrų krepšinio rinktinėje rungtynėse prieš Honkongo rinktinę, 2021 m. Azijos krepšinio čempionato atrankose.

Atstovavo rinktinei 2024 m. vasaros olimpinėse žaidynėse.

## Pasiekimai

* 2019 m. jaunimo iki 17 metų Okeanijos krepšinio čempionatas – 
* Antrosios NBA naujokų simbolinės komandos žaidėjas (2022 m.)
* NBL metų naujokas (2021 m.)

## Išnašos
2023 m. Titan povandeninio laivo incidentas

**2023 m. Titan povandeninio laivo incidentas** – 2023 m. birželio 18 d. įvykęs incidentas, kurio metu povandeninis laivas „Titan“, valdomas „OceanGate“, dingo tarptautiniuose vandenyse Šiaurės Atlanto vandenyne prie Niufaundlendo krantų, o birželio 22 d. radus nuolaužų paskelbtas nuskendusiu su visais įgulos nariais. 

Povandeninis laivas su penkių žmonių įgula dalyvavo turistinėje ekspedicijoje, skirtoje Titaniko nuolaužoms apžiūrėti. Ryšys su povandeniniu laivu nutrūko praėjus valandai ir 45 minutėms po jo nardymo į nuolaužų vietą. Tikėtina, kad 2023 m. birželio 22 d. ryte būtų pasibaigusios keturias dienas plaukiojančio povandeninio laivo oro atsargos. 2023 m. birželio 22 d.  15.55 val. Lietuvos laiku, už 500 metrų nuo „Titaniko“ priekinės dalies, rastos nuolaužos. Daroma prielaida, kad sprogimas galėjo įvykti povandeniniame laive dėl didžiulio jūros vandens slėgio, laivui leidžiantis žemyn, taigi pirmą ekspedicijos dieną.

Dėl transporto priemonės saugumo buvo abejojama ir iki katastrofos. Paiešką ir gelbėjimo darbus vykdė tarptautinė komanda, vadovaujama Jungtinių Valstijų pakrančių apsaugos, JAV karinio jūrų laivyno, Kanados pakrančių apsaugos ir Kanados ginkluotųjų pajėgų.

Džeimsas Kameronas, kuris kūrė filmą „Titanikas“ bei pats 33 kartus leidosi prie „Titaniko“ nuolaužų, po šios tragedijos tvirtino, kad jos buvo galima išvengti rimčiau žiūrint į saugumo reikalavimus.

## Laivo įgula
Laivu plaukė penki žmonės. Visi laikomi žuvusiais birželio 18 d.:
* Šazada Davudas, JK ir Pakistano milijardierius, verslininkas (*Dawood Hercules Corporation* vadovas), SETI instituto patikėtinis ir vienas turtingiausių žmonių Pakistane.
* Sulemanas Davudas, devyniolikmetis Šazados sūnus. 
* Hamišas Hardingas, britų milijardierius, verslininkas, aviatorius ir kosmoso turistas. 
* Polas Henris Nargolė, buvęs Prancūzijos karinio jūrų laivyno vadas, naras, povandeninių laivų pilotas, Prancūzijos jūrų tyrimų ir eksploatavimo instituto (IFREMER) narys.
* Stoktonas Rašas, povandeninio laivo kapitonas, „OceanGate, Inc.“ vykdomasis direktorius ir įkūrėjas.

## Šaltiniai
Aerodinamika

**Aerodinamika** – mokslas apie oro (dujų) judėjimą, mechaninę ir šiluminę oro (dujų) ir jame judančių kietųjų kūnų sąveiką bei šiuos kūnus veikiančias aerodinamines jėgas. Laikoma aeromechanikos atšaka.

Aerodinamika kaip mokslas sparčiausiai vystėsi XX a. pradžioje atsiradus aviacijai ir išplėtojus teorinę hidrodinamiką, kurios dalis yra teorinė aerodinamika. Iki tol vyravo teorinė aerodinamika. Teorinius aerodinamikos pagrindus sukūrė Leonardas Oileris, Žozefas Lui Lagranžas, Džordžas Gabrielis Stoksas. 1726 m. Izaokas Niutonas aprašė oro pasipriešinimo teoriją ir dėl to laikomas vienu pirmųjų aerodinamikų. Vėliau sekė Danielio Bernulio 1738 m. parašyta *Hydrodynamica*, kurioje jis išvedė fundamentalų santykį tarp slėgio, tankio ir srovės greičio ir išvedė idealiojo skysčio stacionariojo judėjimo pagrindinę lygtį (Bernulio dėsnį). 1757 m. Leonardas Oileris išleido bendresnes Oilerio lygtis, kurias galima pritaikyti ir suspaustoms, ir nesuspaustoms dujoms. XIX a. pr. Oilerio lygties pagrindu, įvedus klampumo sąvoką, išvestos Navjė ir Stokso lygtys.

Lietuvoje yra išleistų vadovėlių apie termodinamiką – „Sraigtasparnio aerodinamika“ (sudarė Vytautas Radavičius), „Vėdinimo aerodinamika“ (sudarė Vytautas Rutkauskas), „Aerodinamika ir skrydžių dinamika“ (2000 m., sudarė Pranas Akulavičius ir Algimantas Skurdenis).

## Šaltiniai
Kuzminas (Siano)

**Kuzminas** (, ) – buvęs kaimas šiaurės rytų Baltarusijoje, 25 km į pietryčius nuo Siano.

## Istorija

XIX a. buvo kaimas Siano apskrityje, Rasnos valsčiuje. Panaikintas 2016 m.

## Šaltiniai
Soržyca

**Soržyca** (, ) – kaimas šiaurės rytų Baltarusijoje, 22 km į rytus nuo Bešankovičų. Apylinkės centras.

## Istorija

XIX a. buvo dvaras ir cerkvė, Siano apskrities Čarnagoscės valsčiaus centras, vėliau kaimas buvo Astrounos valsčiuje.

## Šaltiniai
Land of Hope and Glory

**„Šalie vilties ir šlovės“** () – patriotinė britų daina. Dainos muziką 1901 m. parašė kompozitorius Edvardas Elgaras (*Edward Elgar*), o 1902 m. pridėti eseisto ir poeto Artūro Kristoferio Bensono (*Arthur Christopher Benson*) žodžiai.

= Tekstas =

## Taip pat skaitykite

* „Valdyk, Britanija!“
* „Dieve, sergėk karalių“

= Pastabos =

= Išnašos=
SV Eberau

**SV Eberau** () – Austrijos futbolo klubas iš Eberau.

## Istorija

1957 m. įkurtas klubas. Daugelį sezonų ekipa žaidė žemesniuosiuose divizionuose. 

Nuo 2010 m. šio klubo jaunimo ekipose žaidė Barnabás Varga. 

2016 m. ekipa rungtyniavo Landesliga.

## Sezonai

|}

## Išnašos

## Nuorodos
* OEFB svetainėje
* Oficiali klubo svetainė
* SOCCERWAY
* FLASHSCORE
* Transfermarkt
* Globalsportsarchive
Čarnagoscė

**Čarnagoscė** (, ) – kaimas šiaurės rytų Baltarusijoje, 3 km į šiaurę nuo Soržycos.

## Istorija

XIX a. veikė Siano apskrities Čarnagoscės valsčius, panaikintas apie 1870 m.

## Šaltiniai